ಹತಾಶೆಯಿಂದ ಕುರ್ಚಿ ಮುರಿದ ಆಟಗಾರರು ಬೆಂಗಳೂರು: ಇಲ್ಲಿನ ಅಶೋಕನಗರದಲ್ಲಿರುವ ಬೆಂಗಳೂರು ಫುಟ್‌ಬಾಲ್‌ ಕ್ರೀಡಾಂಗಣದಲ್ಲಿ ಶನಿವಾರ ನಡೆದ ಎಫ್‌ಸಿ ಬೆಂಗಳೂರು ಯುನೈಟೆಡ್‌ ಮತ್ತು ಕಿಕ್‌ಸ್ಟಾರ್ಟ್‌ ಎಫ್‌ಸಿ ಕರ್ನಾಟಕ ತಂಡಗಳ ನಡುವಣ ಸೂಪರ್‌ ಡಿವಿಷನ್‌ ಲೀಗ್‌ ಪಂದ್ಯ ಆಟಗಾರರ ಜಟಾಪಟಿಗೆ ಸಾಕ್ಷಿಯಾಯಿತು. ಯುನೈಟೆಡ್‌ ತಂಡ 2–1 ಗೋಲುಗಳಿಂದ ಮುನ್ನಡೆ ಹೊಂದಿದ್ದ ವೇಳೆ ಪಂದ್ಯದ ರೆಫರಿ ಹೆಚ್ಚುವರಿ ಅವಧಿ (ಇಂಜುರಿ ಟೈಮ್‌) ನೀಡಿದ್ದು ವಿವಾದಕ್ಕೆ ಕಾರಣವಾಯಿತು. ಕಿಕ್‌ಸ್ಟಾರ್ಟ್‌ ತಂಡದ ಎಡ್ವಿನ್‌ ರೊಸಾರಿಯೊ 90+6ನೇ ನಿಮಿಷದಲ್ಲಿ ಗೋಲು ಹೊಡೆದು ಸಮಬಲಕ್ಕೆ ಕಾರಣವಾದರು. ಇದರಿಂದ ಕೆರಳಿದ ಯುನೈಟೆಡ್‌ ಆಟಗಾರರು ‘ಡಗ್‌ ಔಟ್‌’ನಲ್ಲಿ ಹಾಕಿದ್ದ ಕುರ್ಚಿಗಳನ್ನು ಮುರಿದು ಹಾಕಿದರು. ತೀರ್ಪಿನ ವಿರುದ್ಧ ಕಿಡಿಕಾರಿದ ಯುನೈಟೆಡ್‌ ತಂಡದ ಕೋಚ್‌ ರಿಚರ್ಡ್‌ ಹುಡ್‌ ಅವರಿಗೆ ಪಂದ್ಯದ ರೆಫರಿ, ಹಳದಿ ಕಾರ್ಡ್‌ ತೋರಿಸಿ ಎಚ್ಚರಿಕೆ ನೀಡಿದರು. ಪ್ರಜಾವಾಣಿ ಆ್ಯಪ್ ಇಲ್ಲಿದೆ: ಆಂಡ್ರಾಯ್ಡ್ | ಐಒಎಸ್ | ವಾಟ್ಸ್ಆ್ಯಪ್, ಎಕ್ಸ್, ಫೇಸ್‌ಬುಕ್ ಮತ್ತು ಇನ್‌ಸ್ಟಾಗ್ರಾಂನಲ್ಲಿ ಪ್ರಜಾವಾಣಿ ಫಾಲೋ ಮಾಡಿ.